Period: Ur III
Genre: Administrative
Transliteration:
<SURFACE>
i₇ du-du
a-ra₂ 2(diš)-am₃ in-du₈
kun-zi-da i₇-da šu ur₃ a-da-na-a i₃-dab₅
a-bi i₇ giri₃-bi nu-me-a bi₂-dab₅
ur{d}en-gal-du-du šabra-bi bar giri₃-gen-na-bi nu
in-na-a-du₁₁-ga-ke₄-eš₂ ki-ba bi₂-in-sag₃
ba-gi-in
a-ša₃-a-ni ib₂-ši-in-du₈-a i₇-bi kur₂-ra-am₃
inim ur{d}en-gal-du-du-kam
i₇ du-du ba-zi in-uš₂ in-du₈ a šu ur₃-ra-bi u₄ 3(diš)-am₃ in-na-gen
<SURFACE>
inim ba-zi-kam
a-ša₃ {d}nin-a₂-gal a šu ur₃-ra i₃-ib₂-gal₂
ur-tur šabra-bi nu <unk> in-zu i₃-du₈
inim ur-tur-kam
tul₂-ta na-ab-be₂-a
kišib₃ ensi₂ ur{d}suen-ke₄
ma-de₆ a u₄ su₃ tu-um su-gin₇
a ga-ra-ab-šum₂ in-na-du₁₁
tul₂-ta nu-ni-zu i₇-da <unk> bi i₃-du₈
inim tul₂-ta-kam
i₇ pirig-banda₃-gin₇-ke₄ si ba-an-sa₂
a-ša₃ gi-dah-ha-ta a ba-ra-gur
inim ur{d}nin-gir₂-su-kam
ur{d}suen dumu bu₃-du-du sukkal-ka
ka-ga-na ba-an-gi-in

Cuneiform:
<SURFACE>
𒀀𒇉𒁺𒁺
𒀀𒁺𒈫𒀀𒀭𒅔𒂃
𒆲𒍣𒁕𒀀𒇉𒁕𒋗𒃡𒀀𒁕𒈾𒀀𒉌𒆪
𒀀𒁉𒀀𒇉𒄊𒁉𒉡𒈨𒀀𒉈𒆪
𒌨𒀭𒂗𒃲𒁺𒁺𒉺𒀠𒁉𒁇𒄊𒁺𒈾𒁉𒉡
𒅔𒈾𒀀𒅗𒂵𒆤𒂠𒆠𒁀𒉈𒅔𒉺
𒁀𒄀𒅔
𒀀𒊮𒀀𒉌𒌈𒅆𒅔𒂃𒀀𒀀𒇉𒁉𒉽𒊏𒀀𒀭
𒅗𒌨𒀭𒂗𒃲𒁺𒁺𒄰
𒀀𒇉𒁺𒁺𒁀𒍣𒅔𒌀𒅔𒂃𒀀𒋗𒃡𒊏𒁉𒌓𒐈𒀀𒀭𒅔𒈾𒁺
<SURFACE>
𒅗𒁀𒍣𒄰
𒀀𒊮𒀭𒎏𒀉𒃲𒀀𒋗𒃡𒊏𒉌𒌈𒅅
𒌨𒌉𒉺𒀠𒁉𒉡<unk>𒅔𒍪𒉌𒂃
𒅗𒌨𒌉𒄰
𒇥𒋫𒈾𒀊𒁉𒀀
𒁾𒉺𒋼𒋛𒌨𒀭𒂗𒍪𒆤
𒈠𒁺𒀀𒌓𒋤𒌅𒌝𒋢𒁶
𒀀𒂵𒊏𒀊𒋧𒅔𒈾𒅗
𒇥𒋫𒉡𒉌𒍪𒀀𒇉𒁕<unk>𒁉𒉌𒂃
𒅗𒇥𒋫𒄰
𒀀𒇉𒊊𒌉𒁶𒆤𒋛𒁀𒀭𒁲
𒀀𒊮𒄀𒈭𒄩𒋫𒀀𒁀𒊏𒄥
𒅗𒌨𒀭𒎏𒄈𒋢𒄰
𒌨𒀭𒂗𒍪𒌉𒅤𒁺𒁺𒈛𒅗
𒅗𒂵𒈾𒁀𒀭𒄀𒅔